Folketing
2011-12-20

minut, man havde talt, alt efter hvem man havde talt med, hvor langt man skulle ringe væk. Der loggede man jo al datatrafik, ikke hvad der blev sagt, ikke hvad der stod i sms'erne, ikke hvad der stod i e-mailen, men hvem der havde talt med hvem og hvor længe. Den form for logning har altid fundet sted, for det var en væsentlig forudsætning for, at man kunne sende en regning til forbrugerne, der kunne betale for, hvor meget de havde brugt deres it-udstyr af forskellig art. Så hvor meget mere registrering er det egentlig, der er tale om? Det kunne være interessant at få afdækket, for det lyder, som om det her er noget helt nyt. Det er det ikke, men der er ingen tvivl om, at der samtidig er mere logning, at der er mere registrering, end der har været tidligere. Det er også, fordi mulighederne bliver flere og flere og det er nødvendigt at gøre det – desværre.